John Malkovich

**John Gavin Malkovich** (lindur 9 dhjetor, 1953) është një aktor amerikan , prodhuesi filmi dhe regjizor filmi.

Gjatë 25 viteve të fundit, Malkovich u shfaqën në më shumë se 70 filma. Filmet e tij përfshijnë : *Death of a Salesman*,*Dangerous Liaisons*, *In the Line of Fire*, *Con Air*, *The Man in the Iron Mask*, *Of Mice And Men*, *Rounders*, *Changeling*, *Eragon*, *Being John Malkovich*, dhe *Burn After Reading*.

## Jeta dhe karriera 
left|thumb|150px|**John Malkovich****John Malkovich**, (sqt. ***Xhon Malkoviç***), lindi në një qytet të vogël të Illinoisit nga nënë skoceze dhe baba kroat. Familja e tij njihet si një nga familjet që i dhanë jetë Lëvizjes Ambientalise të Illinoisit. Ajo ishte dhe botuesja e të përditëshmes "*Benton Evening News*" si dhe e revistës *"Outdoor Illinois"* 
Në vitet e fëminisë, për shkak të mbipeshës së tij, **Malkovich** nuk merr pjesë pothuajse asnjëherë në aktivitet dhe çfaqjet shkollore. Megjithatë, kur ishte vetëm 7 vjeç, mbetet i mahnitur nga çfaqja *Our Town* e shkrimtarit amerikan ***Thornton Wilder*** (*1897*-*1975*).
Më vonë, në vitet e gjimnazit, merret intensivisht me  sport,  hyn në skuadrën e futbollit amerikan të shkollës; dhe me muzikë, luan në tub dhe kitarë në orkestrën e shkollës. Bie në peshë shumë shpejt.

Duke ndjekur traditën familjare, **Malkovich**, vazhdon studimet universitare për Shkenca të Ambjentit  në  *Eastern Illinois University* edhe pse në të vëtetë tashmë recitimi dhe teatri janë bërë pasioni i tij. Pér këtë, më vonë transferohet në  *Illinois State University* dhe ndjek shkollën e recitimit. Këtu interpreton për herë të parë në *The Lover* të dramaturgut  ***Harold Pinter***  (*1930* - *2008*).

Në vitin 1976 braktis studimet dhe transferohet në Chicago ku së bashku me ***Gary Sinise***  dhe të tjerë  krijojnë  *Steppenwolf Theatre Company* që për një kohë të shkurtër bëhet kompania teatrale më në zë e zonës. Merr pjesë në më shumë se pesëdhjetë çfaqje të saj në nje periudhë prej pesë vjetësh.

Në vitin 1983 transferohet rishtazi, këtë herë në New York, ku merr pjesë një vit më vonë përkrah ***Dustin Hoffman***-it në çfaqjen * "Death of a Salesman"*   ("Vdekja e Tregtarit Udhëtar")  të  ***Arthur Miller***it. I jepet çmimi *Emmy Award* për të njëjtin rol kur shfaqja transformot në film televiziv.

Roli i tij  i parë në kinema  është më 1984  në filmin e ***Robert Benton***,  *"Places in the Heart"*'  ("Stinët e zemrës"), rol për të cilin u emërua dhe për *Oskar* si *"aktori joprotagonist më i mirë"*, për t'u ndjekur menjëherë më pas nga  "*The Killing Fields*" të ***Roland Joffé***.
Më 1988 është pastaj protagonist përkrah ***Glenn Close*** dhe ***Michelle Pfeiffer *** në një  film të ***Stephen Frears ***,  **"Dangerous Liaisons"**  ("Marrëdhënie të rrezikshme"). Marrëdhënia që lind gjatë xhirimeve të këtij filmi midis tij dhe ***Michelle Pfeiffer***-it solli edhe ndarjen e tij nga gruaja e parë *Glenne Headly*

Më 1990 merr pjesë si asistent-regjizor në  *"Il tè nel deserto"* ("Çaj në shkretëtirë") të ***Bernardo Bertolucci***-it ku njihet dhe  më vone edhe martohet  me  studiuesen e kulturave të Orientit  *Nicoletta Peyran* nga e cila ka dy fëmijë.

Më 1994 do të jetë përsëri kandidat për *Oskar*, gjithmonë si *"aktori joprotagonist më i mirë"*, për filmin  *"In the Line of Fire"* ("Në qendër të shënjestrës") (1993), të ***Wolfgang Petersen*** ketë rradhë përkrah  me  ***Clint Eastwood***.

Më 2008, po me ***Clint Eastwood*** por ketë radhë si regjisor,  është një prif në  *Changeling*

## Filmografia 
### Aktor 
### Drejtues 
* *Johnny Loves Bobby* (1989)
* *Strap-Hanging* (1999)
* *The Dancer Upstairs* (2002)
* *Blazing Satchels* (2008)

### Prodhues 
* *The Accidental Tourist* (1988) (executive producer) 
* *Ghost World* (2001)
* *The Dancer Upstairs* (2002)
* *The Libertine* (2004)
* *Kill the Poor* (2006)
* *Art School Confidential* (2006)
* *Juno* (2007)

## Referimet 
## Lidhje të jashtme 
* 
* How We Met: John Malkovich & Bella Freud  - brief 2008 interview in The Independent